BO: ’n Vliegtuig van die Israeliese lugmag vlieg oor die Amerikaanse staat Nevada tydens gesamentlike oefeninge met die lugmag van die VSA. Amerika is ’n stoere bondgenoot van Israel, kennelik die vernaam­ste rede hoekom daar soveel vyandelikheid in die Arabiese wêreld teenoor die Verenigde State is.
REGS: In ’n land wat gedurig gereed moet wees om aanvalle af te weer, is elke weerbare man nodig om die grense te verdedig—en elke vrou wat ook haar deel in hierdie verband kan doen. Hier is Roni Duani, ’n Israeliese pop-ster, ten tyde van haar verpligte militêre dienstyd.
wat dit op sy webwerf op wêreldwye web tot openbare besit verklaar het (“released into the public domain”)
REGS: ’n Ou foto wat meer as honderd jaar gelede geneem is van vissers op die See van Galilea, adem miskien nog iets van die atmosfeer in die tyd van die aardse omwandelinge van Jesus baie eeue vroeër... toe Hy sy vissers-dissipels geleer het om visers van mense te word.
Die See van Galilea word ook die meer Kinneret genoem omdat dit soos ’n kinnor (harp) gevorm is. ’n Ander naam daarvoor is die See van Tiberias. Daar is ook ’n stad met die naam Tiberias aan die meer se westelike oewer. Die ou Romeinse keiser Tiberius (42 v.C. – 37 n.C.) is hier vernoem.
LINKS: Hierdie Jode wat hulle in die nag na die Klaagmuur in Jerusalem begewe het, volg ’n lang tradisie na om by die muur te bid. ’n Deel van die muur dateer van die tydperk van Tweede Tempel, wat omstreeks 19 v.C deur Herodes die Grote gebou is.